# **DECIZIA ETAPEI DE ÎNCADRARE**

## Nr. număr din 18.07.2017

....

Ca urmare a notificării adresate de **S.C. PISCINE MALDIVE SRL**, cu sediul în sat Muntenii de Sus, comuna Muntenii de Sus, jud. Vaslui, prin domnul Spînache Dragoș Andrei,, privind **Planul Urbanistic Zonal** – *în vederea introducerii terenului în intravilan pentru* ***CONSTRUIRE SPAȚIU DE AGREMENT –*** amplasament: extravilanul comunei Muntenii de Sus, tarlaua 5, parcela 3, înregistrată la APM Vaslui cu nr. 4154/04.07.2017 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Vaslui**

* + ca urmare a consultării autorităţilor publice participante în cadrul şedinţei Comitetului Special Constituit din data de 18.07.2017, a completărilor depuse la documentaţie;
  + în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul Urbanistic Zonal** – *în vederea introducerii terenului în intravilan pentru* ***CONSTRUIRE SPAȚIU DE AGREMENT*, titular** S.C. PISCINE MALDIVE SRL**,** prin domnul Spînache Dragoș Andrei, cu adresa satul Muntenii de Sus, comuna Muntenii de Sus, județul Vaslui, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare*

*fie în ceea ce priveşte amplasamentul, natura, mărimea şi condiţiile de funcţionare;*

terenul în suprafaţă de 2499,0 mp este proprietate particulară, are destinația actuală - *arabil* și necesită trecerea în intravilan și scoaterea din circuitul agricol.

*Bilanţ teritorial propus:* corp administrativ (clădire parter) – 198 mp; vestiar parter – 84 mp; piscina adulți – 150 mp (V-300 mc); piscina copii – 40 mp (V-40 mc); parcare – 265 mp; alei și trotuare – 188 mp; spațiu tehnic piscine – 462,5 mp; spațiu de agrement adulți și loc de joacă copii: aparate sport adulți și loc amenajat de joacă pentru copii – 510 mp.; spații verzi amenajate – 601,5 mp;

*Dezvoltare echipării edilitare:*

-pentru alimentarea cu apă: puț forat dotat cu pompă submersibilă și hidrofor;

-pentru evacuare ape uzate: se va construi un bazin vidanjabil impermeabil cu capacitatea de 10 mc.;

-alimentare cu energie electrică – se va executa racord la rețeaua existentă;

-energie termică: aparate de aer condiționat electrice.

*fie în privinţa alocării resurselor;*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* nu este cazul*.*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile –* nu este cazul*.*

*d) problemele de mediu relevante pentru plan sau program;*

Zona în care se încadrează terenul este lipsită de factori majori de poluare. Nu există pericolul degajării de noxe sau elemente care să pună problema protecției mediului. Sistematizarea verticală a terenului se va realiza astfel incât scurgerea apelor meteorice de pe acoperișuri și de pe terenul amenajat să se facă către un sistem centralizat de canalizare, fără să afecteze proprietățile învecinate. Deșeurile menajere vor fi colectate în recipiente speciale și vor fi preluate de firmă autorizată pentru a fi eliminate printr-un depozit autorizat. Calitatea aerului trebuie menținută la cote superioare prin controlarea emisiilor de substanțe rezultate în urma arderii combustibililor folosiți pentru producere energie termică. În zonă nu vor exista surse de zgomot, vibrații și radiații de natură să constituie un factor de poluare fonică. Toate spațiile libere dintre construcții vor fi inierbate iar în zona spațiului de protecție a drumurilor se vor planta arbori, ce vor constitui perdeaua de protecție a acestora. Pentru reducerea poluării sonore se propun plantații de arbori care să reducă propagarea undelor sonore, suprafețe opace realizate din materiale absorbante care reduc reflectarea undelor sonore, utilizarea de materiale durabile, dar și cu un grad de elisticitate mai ridicat pentru suprafețele de circulație carosabilă pietonală.

e*) relevanţa planului sau programului pentru implementarea legislaţiei naţionale şi comunitare de mediu –* nu este cazul.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –*nu este cazul.

*b) natura cumulativă a efectelor* – nu este cazul.

*c) natura transfrontieră a efectelor* – nu este cazul.

*d) riscul pentru sănătatea umană sau pentru mediu (de exemplu, datorită accidentelor*) – nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate* – proiectul de plan, prin funcţiunea propusă, nu are efecte semnificative asupra mediului şi a populaţiei din zonă;

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – nu este cazul;

*(iii)* folosirea terenului în mod intensiv – nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional* – nu este cazul.

**Obligaţiile titularului:**

* + Se vor obţine avizele precizate în certificatul de urbanism, inclusiv Avizul de la Sistemul de Gospodărire a Apelor și avizul DSP;
  + Obiectivul propus se va realiza cu respectarea tuturor condiţiilor impuse prin avizele tehnice de specialitate emise de instituţiile competente, conform legii
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

**-**solicitarea de obținere a avizului e mediu a fost adusă la cunoștința publicului prin anunțuri repetate în mass-media: ziarul Vremea Noua de Vaslui din data de 05.07.2017 și 08.07.2017;

-documentația de susținere a avizului de mediu a fost accesibilă pentru consultare de către public pe toată durata derulării procedurii, la sediul APM Vaslui și sediul titularului;

-decizia etapei de încadrare va fi adusă la cunoștința publicului prin anunț în mass-media

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

Mădălina NISTOR

**Şef serviciu,**

Mihaela BUDIANU

Întocmit,

Elena TATU